'ચરખા'ના યોગદાનને ફૂટપટ્ટીથી માપવાનું શક્ય નથી. જ્યાં પ્રિન્ટ અને ઇલેક્ટ્રોનિક મીડિયા નથી પહોંચી શક્યા ત્યાં એ પહોંચી શક્યું છે. બંને માધ્યમોએ મોટેભાગે ક્રિમિન્લ્સ, પોલિટિશિયન્સ અને બૉલિવુડના એક્ટર્સને ગ્લોરીફાય કર્યા છે ત્યાં 'ચરખા'એ સમાજના શોષિત અને ઉપેક્ષિત નાના માણસને વધુ મહત્ત્વ આપ્યું છે. ટુકડે ટુકડે કચડાતા, મરતા માનવીઓની હૃદયદ્રાવક વાતો રજૂ કરી છે. એમના શોષણની, સમસ્યાઓની, પીડાઓની અને ઇચ્છાઓની અસરકારક રજૂઆત કરી છે.